b'\n_START_ARTICLE_\nDvorec\n_START_PARAGRAPH_\nDvorec je reprezentan\xc4\x8dna, obi\xc4\x8dajno v ni\xc5\xbeinskem svetu zgrajena grajska stavba, namenjena predvsem bivanju in je bila sredi\xc5\xa1\xc4\x8de fevdalnega gospostva. V 16. stoletju so se ohranile nekatere sestavine obrambe (utrdbe), ki pa so se kasneje izgubile. Dvorci obstajajo v ve\xc4\x8dini evropskih dr\xc5\xbeav, kjer je obstajal fevdalizem, in so bili v\xc4\x8dasih znani kot gradovi, pala\xc4\x8de in tako naprej._NEWLINE_Na slovenskem ozemlju so razcvet do\xc5\xbeiveli v 18. stoletju. Primeri so Dvorec Dornava, grad \xc5\xa0tatenberk, Dvorec Betnava, dvorec v Polhovem Gradcu, Dvorec Gori\xc4\x8dane in drugi.\n_START_SECTION_\nFunkcija\n_START_PARAGRAPH_\nGospodar dvorca bi lahko imel ve\xc4\x8d takih posesti v celotni grofiji ali celo, v primeru fevdalnega barona, v celotnem kraljestvu, ki ga je zasedal le na ob\xc4\x8dasnih obiskih. Upravljanje dvorca so izvajali imenovani uradniki, med njimi je bil upravitelj, ki je podeljeval najeme najemnikom, re\xc5\xa1eval spore med najemniki in upravljal in na splo\xc5\xa1no nadzoroval posest. Velika in primerna stavba je imela znotraj dvorca obi\xc4\x8dajno veliko ali glavno dvorano in zasebni dnevni in spalni del za nastanitev gospodarja. V manj\xc5\xa1ih dvorcih, ki niso zadostovali za gospodarja in njegovo veliko dru\xc5\xbeino za celo leto, so bivali le nekaj mesecev na vsakem in se med njimi premikali. To je bila tudi prilo\xc5\xbenost da se dvorec o\xc4\x8disti, kar je bilo \xc5\xa1e posebej pomembno v \xc4\x8dasu greznic in eventualno popravi. Zato so ti gospodje potrebovali uslu\xc5\xbebence kot je bil sene\xc5\xa1al (dvorni upravitelj), ki je deloval kot gospodarjev namestnik in upravljal dvorec v vseh razli\xc4\x8dnih zadevah.\n_START_SECTION_\nArhitektura\n_START_PARAGRAPH_\n\xc4\x8ceprav dvorci obi\xc4\x8dajno niso bili zgrajeni z mo\xc4\x8dnimi utrdbami, kot so gradovi, so bili \xc5\xa1tevilni kljub temu utrjeni, za kar je bilo potrebno pridobiti kraljevo dovoljenje. Lahko so imeli obzidje ali jarke, v\xc4\x8dasih so zraven sodile tudi kmetijske stavbe. Za za\xc5\xa1\xc4\x8dito pred roparji in tatovi so v primeru obstoja jarka dostopali preko dvi\xc5\xbenega mostu in bili opremljeni z vhodnim poslopjem, vendar ne tako utrjenim kot za primer obleganja. Primarna lastnost dvorca je bila velika dvonadstropna dvorana, ki so ji dodali podrejene stanovanjske prostore, pogosto pa tudi kapelo._NEWLINE_Do za\xc4\x8detka 16. stoletja so dvorci, kot tudi manj\xc5\xa1i gradovi za\xc4\x8deli pridobivati zna\xc4\x8daj in dobrine rezidenc pode\xc5\xbeelske gospode in obrambni elementi niso bili ve\xc4\x8d potrebni. Ob koncu 16. stoletja so se v Franciji preoblikovali v veliko manj\xc5\xa1e renesan\xc4\x8dne gra\xc5\xa1\xc4\x8dine in v Angliji \xc5\xa1tevilne pode\xc5\xbeelske dvorce v elizabetinskem in jakobinskem slogu._NEWLINE_Strukturna razvoj dvorcev se je za\xc4\x8dela s pojavom kmetijske proizvodnje v 1500-ih spreminjati. Prvotno enostavne velike hi\xc5\xa1e so postale sredi\xc5\xa1\xc4\x8de posesti. V dokumentih iz zgodovinskih arhivih so te hi\xc5\xa1e zato pogosto ozna\xc4\x8dene kot letne rezidence. Pogosto pa so imeli le kamnite temelje in nadgradnjo stavbe v slogu predal\xc4\x8dne lesene gradnje, deloma tudi obokano klet in ve\xc4\x8dji stopni\xc5\xa1\xc4\x8dni stolp. V prvi polovici 17. stoletja je prevladovala ope\xc4\x8dna gradnja. Dvokrilnim poslopjem so dozidali nova krila in dvorec je tudi vizualno postal bolj dominanten. Po obnovi po tridesetletni vojni je dvorec postal osrednja stavba ve\xc4\x8djih dvorov. Pred njim je bilo pogosto atraktivno vhodno poslopje, ki je predstavljalo vhod v posest.\n_START_SECTION_\nNem\xc4\x8dija\n_START_PARAGRAPH_\nHerrenhaus je najpogostej\xc5\xa1i izraz za dvorec v Nem\xc4\x8diji. Schloss je \xc5\xa1e ena nem\xc5\xa1ka beseda za stavbe podobne gra\xc5\xa1\xc4\x8dini, veli\xc4\x8dastnemu domu ali pala\xc4\x8di.\n_START_SECTION_\nAnglija\n_START_PARAGRAPH_\nV drugi polovici obdobja vladanja kraljice Elizabete I. (1558-1603) in njenega naslednika kralja Jakoba I. (1603-1625), so prve dvorce zasnovali arhitekti in ne zgolj zidarji ali gradbeniki, zato se je njihov videz za\xc4\x8del spreminjati. Tak\xc5\xa1ne hi\xc5\xa1e so Burghley House, Longleat House in Hatfield House in so med najbolj znanimi iz tega obdobja in zdi se da danes utele\xc5\xa1ajo angle\xc5\xa1ko pode\xc5\xbeelsko hi\xc5\xa1o.\n_START_SECTION_\n\xc5\xa0panija\n_START_PARAGRAPH_\nCasa solariega je splo\xc5\xa1no ime za dvorec v \xc5\xa0paniji. To so bili kraji, kjer glavarji plemi\xc5\xa1kih dru\xc5\xbein prebivali. Te hi\xc5\xa1e so imele razli\xc4\x8dna imena, odvisno od geografske regije \xc5\xa0panije, kjer so se nahajale, plemenitega \xc4\x8dina lastnika dru\xc5\xbeine, velikosti hi\xc5\xa1e in / ali uporabe._NEWLINE_Palacio je razko\xc5\xa1no okra\xc5\xa1ena velika rezidenca, \xc5\xa1e posebej kraljevsko prebivali\xc5\xa1\xc4\x8de ali dom voditelja dr\xc5\xbeave ali kak\xc5\xa1nega drugega visokega dostojanstvenika, kot \xc5\xa1kof ali nad\xc5\xa1kof. Sama beseda izhaja iz latinskega imena palacij, po Palatinskem gri\xc4\x8du v Rimu. Primeri so: Pala\xc4\x8da Zarzuela, Pala\xc4\x8da Moncloa, Palacio del Marqu\xc3\xa9s de Dos Aguas (Valencia), Pala\xc4\x8da Borgia in Pala\xc4\x8da Liria._NEWLINE_Palacio real je poseben izraz za kraljevo rezidenco. To so: Kraljeva pala\xc4\x8da v Madridu, Kraljeva pala\xc4\x8da El Pardo, Kraljeva pala\xc4\x8da Aranjuez, Kraljeva pala\xc4\x8da La Granja de San Ildefonso, Kraljeva pala\xc4\x8da Riofr\xc3\xado in Kraljeva pala\xc4\x8da La Almudaina._NEWLINE_Poleg navedenih so dvorci tudi nad\xc5\xa1kofijske pala\xc4\x8de, nekateri alcazarji (v Toledu, Sevilji, Alc\xc3\xa1zar de los Reyes Cristianos in v Segovii), haciende in drugi._NEWLINE_V \xc5\xa0paniji je bilo mnogo dobro ohranjenih starih dvorcev, pala\xc4\x8de, gradov in velikih hi\xc5\xa1 spremenjenih v tip hotela, ki se imenuje parador.\n_START_SECTION_\nPortugalska\n_START_PARAGRAPH_\nNa Portugalskem je bilo med 17. do zgodnjega 20. stoletja precej pogosta, da je plemstvo imelo pode\xc5\xbeelske dvorce. Ti dvorci, znani kot solars (pa\xc3\xa7os, ko je imel dvorec dolo\xc4\x8deno slavo ali velikosti; quintas, ko je bil dvorec vklju\xc4\x8den v zemlji\xc5\xa1ko posest), so nastajali predvsem v severnem, obi\xc4\x8dajno bogatej\xc5\xa1em delu Portugalske, v pokrajinah Beira, Minho, in Tr\xc3\xa1s-os-Montes. Mnogi so se spremenili v tip hotela, ki se imenuje pousada.\n_START_SECTION_\nPoljska\n_START_PARAGRAPH_\nArhitekturna oblika poljske gra\xc5\xa1\xc4\x8dine (poljsko: Dw\xc3\xb3r) oziroma dvorca se je razvila okoli poznega obdobja poljske renesanse in se nadaljevala vse do druge svetovne vojne, ki je skupaj s komunisti\xc4\x8dnim prevzemom Poljske, pomenil konec plemstva na Poljskem. Odlok iz leta 1944 je nacionaliziral ve\xc4\x8dino dvorcev lastnine plemi\xc4\x8dev, nekatere so prilagodili za druge namene. Mnogi so zaradi nevzdr\xc5\xbeevanja po\xc4\x8dasi propadli.\n_START_SECTION_\nFrancija\n_START_PARAGRAPH_\nV Franciji so izraz ch\xc3\xa2teau ali manoir pogosto uporablja kot sinonim za opis francoskega dvorca ali gra\xc5\xa1\xc4\x8dine. Maison-forte je \xc5\xa1e ena francoska beseda za opis mo\xc4\x8dno utrjene gra\xc5\xa1\xc4\x8dine, ki ima lahko dvojno obzidje, dvi\xc5\xbeni most in pritli\xc4\x8dno dvorano ali salle basse, ki so jo uporabljali kor avdien\xc4\x8dno dvorano. Salle haute ali zgornja dvorana je bila rezervirana za gospodarje in dostopna po zunanjem stopni\xc5\xa1\xc4\x8du._NEWLINE_Nekatere ve\xc4\x8dje gra\xc5\xa1\xc4\x8dine iz 16. stoletja, kot je Ch\xc3\xa2teau de Kerjean v Finist\xc3\xa8re v Bretanji, so bile opremljene z jarki in okopi, s plo\xc5\xa1\xc4\x8dadmi za topove. Ti obrambni elementi so omogo\xc4\x8dali maisons-fortes in pode\xc5\xbeelskim dvorcem varnost pred napadi iz strani, ki so bili pogosti v nemirnih \xc4\x8dasih stoletne vojne in francoskih verskih vojn, vendar se jim je bilo te\xc5\xbeko upirati proti obleganju vojske, opremljene z oblegovalnimi napravami.\n_START_SECTION_\nNizozemska\n_START_PARAGRAPH_\nV \xc4\x8dasu nizozemske zlate dobe v 17. stoletju so trgovci in plemi\xc4\x8di iskali na\xc4\x8dine za vnov\xc4\x8devanje svojega premo\xc5\xbeena in kupovali posestva ter gradili velike pode\xc5\xbeelske dvorce, pogosto le za poletno uporabo. Nekateri so kupili obstoje\xc4\x8de dvorce in gradovi od plemstva. Nekateri dvorci so bili zgrajeni na ru\xc5\xa1evinah prej\xc5\xa1njih gradov, ki so bili uni\xc4\x8deni v \xc4\x8dasu nizozemskega upora (1566 ali 1568\xe2\x80\x931648). Lastniki, ki so si prizadevali pridobiti plemenita\xc5\xa1ki status, so prevzemali tudi ime prej\xc5\xa1njega gradu._NEWLINE_Te pode\xc5\xbeelske hi\xc5\xa1e ali dvorci (buitenplaats ali buitenhuis v nizozem\xc5\xa1\xc4\x8dini) so bile v bli\xc5\xbeini mesta v slikovitih obmo\xc4\x8djih s \xc4\x8distim vodnim virom. Nekaj jih \xc5\xa1e vedno stoji, predvsem ob rekah Vecht, Amstel, Spaarne v Kennemerlandu, rekah Vliet in Wassenaar. Nekatera se nahajajo v bli\xc5\xbeini nekdanjih jezer (zdaj polderjih), kot so Wijkermeer, Watergraafsmeer in Beemster. V 19. stoletju, z izbolj\xc5\xa1avami na podro\xc4\x8dju upravljanja z vodami, so pri\xc5\xa1la v modo nova obmo\xc4\x8dja, kot so Utrechtsko gri\xc4\x8devje (Utrechtse Heuvelrug) in okolica Arnhema. Vidnej\xc5\xa1a nizozemska dvorca sta: Huis Doorn (v bli\xc5\xbeini Utrechta) in Slot Heemstede (blizu Haarlema).'